อาภาภรณ์ พุทธปวน

อาภาภรณ์ พุทธปวน (เกิด 9 ธันวาคม พ.ศ. 2515) อดีตสมาชิกสภาผู้แทนราษฎรจังหวัดลำพูน 2 สมัย สังกัดพรรคไทยรักไทย

 ประวัติ 
อาภาภรณ์ เกิดเมื่อวันที่ 9 ธันวาคม พ.ศ. 2515ประวัติผู้สมัคร ส.ส. เป็นบุตรนายศรีทร ใจใหญ่ กับนางอำพิน พุทธปวน อาภาภรณ์ มีศักดิ์เป็นหลานน้า รองศาสตราจารย์ ชรินรัตน์ พุทธปวน อดีตสมาชิกสภาผู้แทนราษฎรจังหวัดเชียงใหม่

สำเร็จการศึกษาชั้นประถมศึกษา จากโรงเรียนวัดฮ่องกอก อำเภอเมืองลำพูน ระดับมัธยมศึกษาตอนต้น จากโรงเรียนวัฒโนทัยพายัพ จังหวัดเชียงใหม่ ระดับมัธยมศึกษาตอนปลาย จากโรงเรียนมงฟอร์ตวิทยาลัย ระดับปริญญาตรี สาขาวิทยาศาสตร์ (ฟิสิกส์) จากมหาวิทยาลัยเชียงใหม่ เมื่อปี พ.ศ. 2536 และการจัดการทั่วไป มหาวิทยาลัยสุโขทัยธรรมาธิราช

 การทำงาน 
อาภาภรณ์ เคยเป็นพนักงานบริษัทเอกชนในนิคมอุตสาหกรรมลำพูน เริ่มเข้าสู่การเมืองโดยการลงสมัครรับเลือกตั้งสมาชิกสภาผู้แทนราษฎร จังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งด้วยคะแนน 32,004 คะแนน ต่อมาได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ในสังกัดพรรคไทยรักไทยเช่นเดิม และได้รับเลือกตั้งเป็นลำดับที่ 1 ของเขตเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ย้ายมาลงสมัครในสังกัดพรรคเพื่อแผ่นดินจับตาเลขล็อก 4-5-9 ลำพูน ปชป.ส่อแทรก พปช. ซิวที่นั่ง ส.ส. แต่ไม่ได้รับเลือกตั้ง กระทั่งมีการเลือกตั้งซ่อมแทนอนุสรณ์ วงศ์วรรณ ก็ได้ลงสมัครรับเลือกตั้งอีกครั้ง แต่ได้รับคะแนนเป็นลำดับที่ 3 ได้คะแนน 17,041 คะแนน แพ้ให้ขยัน วิพรหมชัย จากพรรคประชาธิปัตย์ ที่ได้คะแนน 102,785 คะแนน และเพชรวรรต วัฒนพงศ์ศิริกุล จากพรรคเพื่อไทย ที่ได้คะแนน 93,522 คะแนนข่าวรอบเมืองเหนือ

อาภาภรณ์ เคยดำรงตำแหน่งทางการเมืองเป็นประจำสำนักนายกรัฐมนตรี ในปี พ.ศ. 2552 ในรัฐบาลอภิสิทธิ์ เวชชาชีวะหนังสือสำนักเลขาธิการนายกรัฐมนตรี ที่ นร 0401.2/1384 ลงวันที่ 18 กุมภาพันธ์ 2552

 สมาชิกสภาผู้แทนราษฎร 
อาภาภรณ์ พุทธปวน ได้รับเลือกตั้งเป็นสมาชิกสภาผู้แทนราษฎร มาแล้ว 2 สมัย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลำพูน สังกัดพรรคไทยรักไทย 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลำพูน สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๖๖, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๑๐๑, ๔ ธันวาคม ๒๕๔๕

 อ้างอิง 

หมวดหมู่:บุคคลจากอำเภอแม่ทา
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:พรรคพลังประชารัฐ
หมวดหมู่:บุคคลจากโรงเรียนวัฒโนทัยพายัพ
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะวิทยาศาสตร์ มหาวิทยาลัยเชียงใหม่
หมวดหมู่:บุคคลจากสาขาวิชาวิทยาการจัดการ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักการเมืองจากจังหวัดลำพูน